|  |  |
| --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise,** **upravu i nacionalne manjine – nacionalne zajednice**Bulevar Mihajla Pupina 16, 21000 Novi SadT: +381 21 487 46 04 Bojan.greguric@vojvodina.gov.rs |
|  | KLASA: 000150748 2024 09427 005 001 000 001 | DATUM: 29. 1. 2024. godine |

Na temelju članka 7. Pokrajinske skupštinske odluke o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije („Službeni list APV“, broj: 8/2019) članaka 11., 12., 23. stavka 4., 25. i 26. Pokrajinske skupštinske odluke o proračunu Autonomne Pokrajine Vojvodine za 2024. godinu („Službeni list APV”, broj: 45/2023), članka 37. Pokrajinske skupštinske odluke o pokrajinskoj upravi („Sl. list APV“, broj: 37/2014, 54/2014 ‒ dr. odluka, 37/2016, 29/2017, 24/2019, 66/2020 i 38/2021), članka 6. Uredbe o sredstvima za poticanje programa ili nedostajućeg dijela sredstava za financiranje programa od javnog interesa koje realiziraju udruge („Sl. glasnik RS“, broj: 16/2018 ) i članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za unapređivanje položaja nacionalnih manjina – nacionalnih zajednica i razvoj multikulturalizma i tolerancije u Autonomnoj Pokrajini Vojvodini („Službeni list APV“, broj: 7/2023), Pokrajinsko tajništvo za obrazovanje, propise, upravu i nacionalne manjine – nacionalne zajednice (u daljnjem tekstu: Tajništvo), raspisuje

**JAVNI NATJEČAJ**

**ZA SUFINANCIRANJE PROGRAMA I PROJEKATA OČUVANJA I NJEGOVANJA MULTIKULTURNOSTI I MEĐUNACIONALNE TOLERANCIJE U AP VOJVODINI U 2024. GODINI**

**I. OPĆI CILJ NATJEČAJA**

Javni natječaj se raspisuje za programe i projekte udruga, fondova i fondacija (u daljnjem tekstu: podnositelj prijave), usmjerene na očuvanje i njegovanje multikulturalizma i međunacionalne tolerancije na teritoriju Autonomne Pokrajine Vojvodine u 2024. godini.

**II. UVJETI NATJEČAJA**

* Javni natječaj se raspisuje na ukupan iznos od **14.000.000,00 dinara**.
* Na javni natječaj za dodjelu proračunskih sredstava Tajništva za razvoj, njegovanje i očuvanje multikulturnosti i međunacionalne tolerancije mogu se prijaviti podnositelji prijave čiji su projekti i programi usmjereni na očuvanje i i njegovanje multikulturalizma i međunacionalne tolerancije i koji imaju registrirano sjedište na teritoriju AP Vojvodine.
* Na Javni natječaj se ne mogu prijavljivati izravni i neizravni proračunski korisnici, trgovačka društva i nacionalna vijeća nacionalnih manjina.
* Natječajna dokumentacija može se preuzeti od **29.1.2024. godine** u prostorijama Tajništva ili na internetskoj adresi Tajništva [www.puma.vojvodina.gov.rs](http://www.puma.vojvodina.gov.rs)
* Rok za podnošenje prijava je **23.2.2024. godine.**
* Na javnom natječaju se dodjeljuju sredstva za programe i projekte podnositelja prijave, usmjerene na očuvanje i i njegovanje multikulturalizma i međunacionalne tolerancije, a naročito za:
* očuvanje i njegovanje jezika, narodnih običaja i starih obrta;
* zaštitu i prezentaciju folklorne baštine;
* stvaranje uvjeta za razvoj kulture, znanosti i umjetnosti;
* njegovanje i poticanje narodnog stvaralaštva;
* predstavljanje kulturnih dobara od iznimnog značaja;
* književno, dramsko, scensko, glazbeno i likovno stvaralaštvo, memorijale, festivale, jubilarne manifestacije, umjetničke kolonije, kampove kojima se njeguju tolerancija i prava nacionalnih manjina – nacionalnih zajednica;
* konferencije, turnire, skupove i slično, kojima se njeguju tolerancija i prava nacionalnih manjina – nacionalnih zajednica;
* njegovanje i razvoj amaterizma, gostovanja ansambala;
* suradnju s matičnim zemljama i druge oblike suradnje;
* projekte koji se odnose na razvijanje, očuvanje i njegovanje duha međunacionalne tolerancije kod mladih;
* unapređenje produkcije i produkciju televizijskog i radijskog programa, internetskih prezentacija, drugih oblika elektroničkih prezentacija, tiskanih propagandnih aktivnosti, aktivnosti u tiskanim medijima i drugih oblika medijskih aktivnosti.
* Tajništvo po natječaju sufinancira isključivo aktivnosti koje se realiziraju u razdoblju od dana raspisivanja natječaja do 31. 12. 2024. godine;
* Javni natječaj se objavljuje u „Službenom listu Autonomne Pokrajine Vojvodine“, u jednom od javnih glasila koje pokriva cijeli teritorij APV i na mrežnoj stranici Tajništva, kao i na portalu e-Uprava, na srpskom jeziku i na jezicima nacionalnih manjina koji su u službenoj uporabi u Autonomnoj Pokrajini Vojvodini.

**III. NAČIN PODNOŠENJA PRIJAVE**

* Prijava na Javni natječaj (isključivo na popunjenom obrascu prijave, na srpskom jeziku ili na jeziku nacionalne manjine koji je u službenoj uporabi u AP Vojvodini, u jednom primjerku) dostavlja se:
1. poštom na adresu:

Pokrajinsko tajništvo za obrazovanje, propise, upravu i nacionalne manjine – nacionalne zajednice, Bulevar Mihajla Pupina 16, 21000 Novi Sad,

sa naznakom na licu omotnice: „Prijava na Javni natječaj za sufinanciranje programa i projekta očuvanja i njegovanja multikulturalnosti i međunacionalne tolerancije u AP Vojvodini u 2024. godini“, ili

1. osobno, predajom pisarnici pokrajinskih tijela uprave (ulaz pisarnice pokrajinskih tijela uprave, Ulica Banovinski prolaz bb, Novi Sad) u vremenu od 9.00 do 14.00 sati.
* Prijave dostavljene osobno ili putem pošte, **obvezno se dostavljaju i u elektroničkom obliku u skeniranom - PDF formatu, kao i u Word formatu**, putem aplikacije Tajništva <http://185.166.125.155/konkursi/> izborom odgovarajućeg javnog natječaja na koji se odnosi prijava.
* Ne postoji ograničenje u pogledu broja prijava na natječaj koje može podnijeti jedan podnositelj. **U slučaju više prijava** jednog podnositelja, **svaka prijava** na natječaj istog podnositelja **mora biti dostavljena kao posebna pošiljka**, odnosno za svaki program/projekt podnosi se posebna prijava i **obvezno se dostavlja posebno skenirani dokument** (naslovljen na naziv projekta/programa).
* Podnositelji prijava mogu se prijaviti s istim programom/projektom samo na jedan natječaj za sufinanciranje projekata koje raspisuje Tajništvo.

**IV. OSTALE OBAVIJESTI O NATJEČAJU**

* Tajništvo zadržava pravo od podnositelja prijave, po potrebi, zatražiti dodatnu dokumentaciju i informacije, odnosno za dodjelu sredstava odrediti ispunjenje dodatnih uvjeta;
* Prijave podnositelja vrednuje i ocjenjuje natječajno povjerenstvo sukladno kriterijima utvrđenim Pravilnikom o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za unapređivanje položaja nacionalnih manjina – nacionalnih zajednica i razvoj multikulturalizma i tolerancije u Autonomnoj Pokrajini Vojvodini.
* Pokrajinski tajnik donosi rješenje o raspodjeli sredstava, koje se objavljuje se na službenoj mrežnoj stranici Tajništva i na portalu e-Uprava.
* Podnositelj prijave kojem budu dodijeljena sredstva po Javnom natječaju, u obvezi je dostaviti Tajništvu podatak o posebnom namjenskom podračunu otvorenom kod Uprave za trezor za svaku pojedinačnu namjenu (program/projekt), najkasnije do 1. lipnja 2024.godine.

Dodatne informacije o Javnom natječaju se mogu dobiti u Tajništvu, na broj telefona 021/487 4604, putem elektroničke pošte na adresi bojan.greguric@vojvodina.gov.rs ili mrežnoj stranici Tajništva na adresi <http://www.puma.vojvodina.gov.rs>

 Pokrajinski tajnik

 Zsolt Szakállas, v.r.